Francisco Javier García Gaztelu

Francisco Javier García Gaztelu, Txapote, nado en Galdakao (Biscaia) o 12 de febreiro de 1966, é  membro dirixente da banda terrorista ETA condenado pola xustiza pola súa participación en diversos crimes, como os asasinatos de varios políticos do Partido Popular. Tamén é coñecido polos alias "Jon", "Xabier" e "Otsagi", entre outros. Formaba parte da "á máis dura" da banda terrorista, sen ter amosado nunca arrepentimento polos seus actos nin ter condenado os da banda.

Arrestado en 2001, cumpre varias condenas que suman uns 500 anos de cadea.

 Traxectoria 
Iniciou a súa actividade criminal durante os anos 80 no «Comando Donosti», chegando a ser xefe militar da banda terrorista nos últimos anos do século XX tras a caída de "Kantauri".

Participou nun tiroteo xunto a outros membros do Comando Biscaia de ETA en agosto de 1991, no cal resultaría morto o tamén etarra Juan María Ormazábal, Tturko, así como o ertzaina, Alfonso Mentxaka. Despois deste incidente foxe á clandestinidade, realizando primeiro labores de apoio para diversos comandos e integrándose a finais do ano 1994 no comando Donosti, dirixido por Kantauri.

Segundo os expertos, "Txapote" representa a liña dura dentro de ETA, oposta á tregua de 1998. A el atribúeselle a reestruturación operativa duns vinte comandos e o fortalecemento da actividade militar de ETA durante os meses seguintes á tregua. "Txapote" impuxo un novo sistema de organización dos comandos polos que estarían formados por tres membros liberados da organización, dos cales só dous participarían simultaneamente na comisión de atentados. O outro membro sería o encargado de limpar os pisos de probas e informar á dirección no caso de que fosen detidos os dous primeiros.

 Detención e xuízo 
A súa detención prodúcese por mor da investigación polo roubo dunha troqueladora en Irún, en novembro de 1999. Os detidos facilitaron o nome do colaborador de ETA Ibon Muñoa que nos anos anteriores proporcionou apoio loxístico ó Comando Donosti. Muñoa declarou que se entrevistou con "Txapote" en Anglet.

Esta localidade do sur de Francia sería peiteada con axuda da policía francesa até localizalo o 22 de febreiro de 2001. A detención tivo lugar á primeira hora da tarde no barrio de Sables d'Or de devandito municipio cando comía na terraza do restaurante 'Havana Cafe'.

Estes feitos tiveron lugar pouco despois de que ETA asasinase a dous traballadores da empresa Electra no seu intento de matar cun coche bomba ó concelleiro socialista Iñaki Dubreuil Churruca.

Foi xulgado en xuño de 2006. Acolleuse ó seu dereito a non declarar durante o xuízo, presentando unha actitude desafiante. Aínda que se negou a intervir na primeira xornada do xuízo, Gaztelu utilizou o seu dereito á última palabra para recoñecer ser "militante de ETA" e afirmar que a banda non abandonaría a súa loita.

Foi condenado a 50 anos de cárcere como autor material do asasinato de Miguel Ángel Blanco; pola súa actitude, o tribunal na súa sentenza tamén lle prohibe achegarse á localidade biscaíña de Ermua durante cinco anos a partir da súa excarceración. No xuízo polo asasinato do socialista Fernando Múgica, foi condenado a 82 anos de cárcere e prohibíuselle visitar Donostia, cidade na que se cometeu o asasinato e onde reside a familia Múgica, durante o seis anos seguintes á súa saída do penal.

O 23 de xaneiro de 1995, cando comía con María San Gil nun restaurante de Donostia, o popular vasco Gregorio Ordóñez foi asasinado dun tiro na cabeza nun atentado cometido coa participación de "Txapote",San Gil prestá declaración en el juicio por el asesitato de Ordoñez. sendo condenado a 30 anos de prisión"El etarra 'Txapote', condenado a 30 años por el asesinato de Gregorio Ordóñez" "como autor dun delito de asasinato terrorista con aleivosía, en concurso ideal con outro de atentado con premeditación. Ademais, prohíbiuselle achegarse durante cinco anos á familia da vítima ou a Donostia, e foi condenado a pagar 500.000 euros de indemnización ós herdeiros, aínda que o Tribunal sentenciou que non puido afirmar con exactitude se Txapote foi quen disparou, considerouse probada a súa participación no asasinato.

Esta sentenza foi motivo de polémica dado que a única proba condenatoria contra "Txapote" foi a declaración doutro coimputado, situación que noutras sentenzas provocara a absolución dos procesados.

As consecuencias prácticas destes asasinatos foron o rexurdimento dun movemento social contrario á violencia etarra, como o espírito de Ermua, e a consecuente creación dalgunhas das asociacións contrarias ó terrorismo como ¡Basta Ya!, Foro de Ermua, etc.

 Relevancia posterior 
En agosto de 2022 Gaztelu foi transferido dende a Prisión de Estremera (Comunidade de Madrid) a unha no País Vasco polo Goberno de España. En setembro de 2022 apareceu nos medios de comunicación o eslogan «Que te vote Txapote», empregado por políticos do Partido Popular e de Vox para atacar o presidente do Goberno Pedro Sánchez. A súa gran difusión na campaña das eleccións xerais do 23 de xullo de 2023 motivou que o "Colectivo de Víctimas del Terrorismo en el País Vasco", por medio da súa presidenta Consuelo Ordóñez (cuxo irmán Gregorio foi asasinado por Txapote), rexeitase a utilización «dese repugnante eslogan que causa dor entre as vítimas e os seus familiares». A opinión foi compartida pola Fundación Fernando Buesa, mais desprezada por representantes da dereita, como Santiago Abascal ou Rafael Hernando. Este último, malia non ter coñecido nunca a Gregorio Ordóñez, sinalou que «sabía mellor ca a súa irmá que el estaría de acordo co eslogan».

 Notas 

 Véxase tamén 

 Ligazóns externas 
 Foto de García Gaztelu facilitada polo Ministerio do Interior

Categoría:Membros de ETA
Categoría:Nados en 1966
Categoría:Nados en Galdakao
Categoría:Personalidades sen imaxes